**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. március …… | ……………………………..  Schmidt Norbert |
| ***gazdasági-pénzügyi*** | 2021. március …… | ……………………………...  Zámodics Péter |
| ***jogi*** | 2021. március …… | ……………………………...  dr. Oross József |

|  |  |
| --- | --- |
| **határozat-tervezet száma: 1 DB** | |
| Határozat-tervezet tárgya:  Radnóti Iskola építése miatt szükségessé vált forgalmi rend módosítás | Határozatot kapja:   * Önkormányzati Iroda – 2 példány * Pénzügyi Iroda – 1 példány * Városfejlesztési és –üzemeltetési Iroda – 2 példány |

**A Polgármester elé terjeszthető:**

jegyző

**A döntés indokolása:**

A Radnóti Miklós Általános Iskola fejlesztése kapcsán a kivitelezést végző vállalkozó megkereste az Önkormányzatot, és az építési és bontási munkák miatt az Ady Endre utca iskola felöli szakaszának lezárását igényelte. A jelenleg érvényben lévő forgalmi rend alapján az útszakasz nem zárható le, ugyanis a Petőfi iskola irányába egyirányú Lovarda utcán, valamint a szintén befelé egyirányú Ady Endre utca északi ágán behajtó járművek csak ezen az egy útszakaszon keresztül tudják elhagyni a területet. A kért útszakasz lezárásához tehát az Ady Endre utca és a Lovarda utca forgalmi rendjét módosítani szükséges. Javaslatunk szerint korlátozni kell a területre behajtó járművek számát, mivel a reggeli iskolakezdés idején már eddig is kaotikus állapotok alakultak ki. Ennek érdekében a Lovarda utca felől az egyirányúsítás megmaradna, kihelyezésre kerülne egy „Mindkét irányból behajtani tilos!” tábla, „kivéve lakók és a Petőfi iskola dolgozói” kiegészítő táblával. Az Ady Endre utca északiágán megfordítanánk az egyirányú forgalmat kifelé, vagyis a Kossuth Lajos utcai csomópontban „Behajtani tilos!” jelzőtábla, míg a Lovarda utca irányából „Egyirányú forgalmi út” jelzőtábla kerülne kihelyezésre. A forgalmi rend módosításával az iskola és a lakóházak megközelítése biztosított lenne. A lezárással érintett területen lévő ingatlan megközelítését a kivitelezést végző vállalkozónak a tulajdonossal egyeztetett módon biztosítania szükséges.

További kérésként merült fel a Radnóti Miklós Általános Iskola igazgatójának részéről, hogy az építéssel érintett belső udvaron lévő parkolóhelyek pótlására tegye lehetővé az önkormányzat, hogy a Rendőrkapitányság dolgozóihoz hasonlóan az intézmény dolgozói a Szent István térnek a Rendőrség és az iskola előtti szakaszára behajthassanak, ott parkolhassanak. Az útszakaszon jelenleg „Mindkét irányból behajtani tilos!” jelzőtábla van, „kivéve Rendőrség” kiegészítő táblával. Javaslatunk szerint egy újabb kiegészítő tábla kihelyezése lenne szükséges „kivéve Radnóti Iskola dolgozói” felirattal.

A közúti közlekedésről szóló 1988. évi I. törvény 34.§ (2) bekezdése úgy rendelkezik, hogy a közút forgalmi rendjét – ha jogszabály másként nem rendelkezik – a közút kezelője alakítja ki. A 46. § (1) bekezdés a) pontja értelmében a 34. § vonatkozásában a közút kezelője a helyi önkormányzat képviselő-testülete.

**Mór Városi Önkormányzat Képviselő-testületének**

**…/2021. (III.19.) határozata**

**A Radnóti Iskola építése miatt szükségessé vált forgalmi rend módosításról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A Radnóti Miklós Általános Iskola fejlesztésével összefüggésben a Lovarda utca, az Ady Endre utca és a Szent István tér forgalmi rendjét az alábbiak szerint szabályozom:

* A Lovarda utca felől az egyirányúsítás megmarad, kihelyezésre kerül egy „Mindkét irányból behajtani tilos” jelzőtábla, „kivéve lakók és a Petőfi iskola dolgozói” kiegészítő táblával.
* Az Ady Endre utca északi ága a Kossuth utca irányába egyirányúsításra kerül. Ennek megfelelően az Ady Endre utca mezőgazdasági bolt felöli oldalán a Kossuth Lajos utcai csomópontban „Behajtani tilos!” jelzőtábla kerül kihelyezésre. Az érintett útszakaszra a Lovarda utca irányából „Egyirányú forgalmi út” jelzőtáblát kell kihelyezni.
* A Radnóti Miklós Általános Iskola tanárai parkolási igényének kielégítése érdekében a Szent István térnek a Móri Rendőrkapitányság előtti szakaszára vonatkozó „Mindkét irányból behajtani tilos!” jelzőtábla alá a „kivéve Rendőrség” mellett a „kivéve Radnóti Iskola dolgozói” kiegészítő táblát kell kihelyezni.
* A forgalmi rend változás a Radnóti Miklós Általános Iskola építésének befejezéséig van érvényben, a munkálatok befejezését követően a jelenlegi forgalmi rend áll vissza.

Határidő: 2021.03. 31.

Felelős: jegyző (Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző